1) Ένα σχολείο αγόρασε δύο μπασκέτες αξίας 232 € η καθεμία. Αν έγινε έκπτωση 15 %, πόσα € πλήρωσε το σχολείο για τις μπασκέτες;

2) Οι ελιές δίνουν 14 % του βάρους τους σε λάδι. Πόσο λάδι θα πάρουμε από έναν τόνο ελιές;

3) Κάνω τις πράξεις και συμπληρώνω τον παρακάτω πίνακα:

|  |  |  |  |  |
| --- | --- | --- | --- | --- |
| Είδος | Αρχική τιμή σε € | Ποσοστό αύξησης % | Ποσοστό μείωσης % | Τελική τιμή σε € |
| κουζίνα | 525 | 25 | - | 656,25 |
| τηλεόραση | 996 | - | 15 |  |
| πλυντήριο | 733 | - | 20 |  |
| ψυγείο | 1.426 | 18 | - |  |
| μίξερ | 93 | - | 12 |  |

525 × $\frac{25}{100}$ = 131,25 € 525 + 131,25 = 656,25 €

4) Πριν από μια δεκαετία ο πληθυσμός μιας κωμόπολης ήταν 3.900 κάτοικοι. Πόσους κατοίκους έχει σήμερα η κωμόπολη, αν ο πληθυσμός της έχει αυξηθεί κατά 60 %;

5) Ένας γεωργός έβγαλε πέρυσι από το χωράφι του 7.300 κιλά πεπόνια. Φέτος η παραγωγή μειώθηκε κατά 15 %. Πόσα κιλά πεπόνια ήταν η φετινή παραγωγή;

6) Ο καφές όταν καβουρδίζεται χάνει το 20 % του βάρους του. Αν καβουρδίσουμε 50 κιλά καφέ, πόσα κιλά καβουρδισμένο καφέ θα πάρουμε;

7) Ο Αντώνης θέλει να αγοράσει έναν ηλεκτρονικό υπολογιστή. Στο πρώτο κατάστημα που πήγε, η αξία του υπολογιστή ήταν 650 € και τον πουλούσαν με έκπτωση 20 %. Στο δεύτερο κατάστημα η αξία του ίδιου υπολογιστή ήταν 590 € και τον πουλούσαν με έκπτωση 12,5 %. Από πού συμφέρει τον Αντώνη να αγοράσει τον υπολογιστή;

8) Οι γεννήσεις σε μια πόλη έφτασαν το περασμένο έτος σε 25 $ \% $του πληθυσμού της, ενώ οι θάνατοι σε 5 %. Αν στην αρχή του έτους ο πληθυσμός της πόλης ήταν 96.000 κάτοικοι, ποιος ήταν ο πληθυσμός της στο τέλος του έτους;

9) Ο αριθμός των μαθητών ενός σχολείου ήταν πέρυσι 320. Φέτος ο αριθμός αυξήθηκε κατά 5 %. Πόσους μαθητές έχει φέτος το σχολείο;

10) Ένα ποδήλατο πουλιόταν 250 €. Το φθινόπωρο η τιμή του αυξήθηκε κατά 12% και στη συνέχεια την άνοιξη ελαττώθηκε κατά 15%.

α) Ποια ήταν η τελική τιμή του ποδηλάτου το φθινόπωρο;

β) Ποια ήταν η τελική τιμή του ποδηλάτου την άνοιξη;

γ) Ποια θα ήταν η τελική τιμή του ποδηλάτου, αν αρχικά είχε ελαττωθεί η τιμή του κατά 15 % και μετά ακολουθούσε η αύξηση κατά 12 %;

11) Ένας υπάλληλος παίρνει 1.500 € μηνιαίο μισθό. Αν πάρει αύξηση 5 %, πόσος θα είναι ο μισθός του;

12) Ένα κατάστημα αγόρασε εμπορεύματα αξίας 20.000 € και τα πούλησε με κέρδος 32 %. Πόσα ευρώ εισέπραξε;

13) Ένας ηλεκτρονικός υπολογιστής κοστίζει 1.400 €. Αν ο ΦΠΑ είναι 19 %, πόσα ευρώ θα πληρώσουμε τελικά για τον Η/Υ;

14) Η Σμαράγδα ξόδεψε το 60% των χρημάτων της για ένα τάμπλετ και το 30% για μια μπάλα μπάσκετ. Πήρε ρέστα 20€.

α) Πόσο κόστιζε το κάθε είδος;

β) Ποιο χαρτονόμισμα είχε η Σμαράγδα;

15) Ένα φορτηγό αυτοκίνητο μεταφέρει πορτοκάλια. Το ΜΒ των πορτοκαλιών με τα τελάρα είναι 5 τόνοι 725 κιλά. Το απόβαρο είναι το 40% του ΜΒ. Πόσα κιλά πορτοκάλια μεταφέρει το φορτηγό αυτό;

16) Ένας φρουτέμπορος πούλησε 4 τόνους μήλα με ζημιά 10 % πάνω στην τιμή αγοράς. Αν είχε αγοράσει όλα τα μήλα 2.000€, πόσα ευρώ πούλησε το 1 κιλό;

17) Σε έναν σταθμό αυτοκινήτων, 56 μ. επί 35 μ., μπορούν να σταθμεύουν 245 ίδια ΙΧ αυτοκίνητα. Αν μεγαλώσουμε το εμβαδό του σταθμού κατά 40 %, πόσα τέτοια αυτοκίνητα θα μπορούν να σταθμεύουν;